Alenia C-27J Spartan

**Alenia C-27J Spartan** – vidutinis karinis transporto lėktuvas, modernesnė lėktuvo G.222 (dar vadinamo *[[C-27A Spartan]]*) versija. Į C-27J Spartan montuojami *[[Lockheed Martin]]* sukurto lėktuvo C-130J Super Hercules varikliai ir valdymo sistemos.

## Lėktuvo kūrimas
1997 m. kompanijos *[[Alenia]]* ir *Lockheed Martin* sudarė padalinį *Lockheed Martin Alenia Tactical Transport Systems* (LMATTS), kuris turėjo kurti patobulintą Aeritalia G.222 variantą su pažangesne avionika, stikliniu kokpitu, naujais varikliais (Rolls-Royce AE 2100, kurie naudojami lėktuvuose *C-130J Super Hercules*). Vėliau LMATTS suiro, nes Lockheed Martin nutarė pateikti JAV armijos ir KOP transporto lėktuvų konkursui (*Joint Cargo Aircraft (JCA) competition*) C-130J lėktuvą, kuris konkuravo su C-27J Spartan.
Tuomet *Alenia Aeronautica* kartu su *[[L-3 Communications]]* sudarė įmonę *Global Military Aircraft Systems* (GMAS), kuri turėjo pateikti rinkai C-27J.. Vėliau GMAS dalyviu tapo ir *Boeing Integrated Defense Systems*.

Lėktuvo C-27J veikimo nuotolis 35 %, o skrydžio lubos – 30 % didesni, lyginant su pradiniu modeliu G.222.

## Lėktuvo pardavimai

Italijos KOP, Graikijos KOP, Bulgarijos KOP, Rumunijos KOP, JAV armija ir KOP užsakė lėktuvų C-27J Spartan.
*Alenia* siūlo šį lėktuvą ir Kanadai kaip *[[CC-115 Buffalo]]* pakaitalą. Lietuva trimis C-27J pakeitė senuosius Antonov An-26.

GMAS komanda sėkmingai pateikė C-27J JAV Armijos ir KOP *Joint Cargo Aircraft* konkurse. Tikimasi, kad JAV Armija ir KOP nupirks iki 100 C-27J, kurie pakeis dabar naudojamus C-23 Sherpa, C-12 Huron and C-26 Metroliners.
C-27J 2006 m. lapkričio mėnesį skraidė bandomuosius skrydžius (26 valandos), JCA programos reikalavimai buvo viršyti. GMAS paskelbė, kad C-27J bus surenkami *[[Cecil Field]]* gamykloje (Florida, JAV). 2007 m. birželio 13 d. Pentagonas pranešė, kad pasirinktas C-27J. 2,04 milijardų JAV dolerių vertės kontraktas 78-iems C-27J lėktuvams pasirašytas 2007 m. birželio 13 d.
 

Pirmasis C-27J lėktuvas JAV Armijos ir KOP bandymų ir treniruočių programai pateiktas 2008 m. birželį. Pirmas JAV C-27J skrydis įvyko 2008 m. birželio 17 d.

Kanados vyriausybė numatė pirkti C-27J kaip naujus lėktuvus transporto ir gelbėjimo aviacijai. 2007 m. sausio mėnesį numatomo kontrakto vertė buvo apie 3 milijardus Kanados dolerių.

Rumunija užsakė 7 C-27J, kurie turi būti pateikiami pradedant 2008 m. ir kurie turi pakeisti Antonov An-24 ir An-26 lėktuvus. Kontraktas pasirašytas 2007 m. gruodžio 7 d.

Australijos KOP numato C-27J kaip galimus kandidatus keičiant pasenusius DHC-4 Caribou.

Dabar vykdomi kontraktai – 13 lėktuvų Italijai, 12 (plius galimi 3 papildomi) Graikijai, 5 Bulgarijai, 3 Lietuvai, 4 Marokui, 7 Rumunijai, 38 JAV.

JAV KOP pirks C-27J variantą AC-27J (artilerijos lėktuvas, *gunship*).

## Naudotojai

*  – užsakyta 10 C-27J, turi būti pateikti 2015 m.
*  – 2012 m. sausį turėjo 3 C-27J.
*  – užsakyti 2 C-27J.
*  – užsakyta 12 lėktuvų (8 jau gauti)
*  – 2012 m. sausį turėjo 12 lėktuvų.
*  – 2012 m. sausį turėjo 3 lėktuvus. 
*  – 2012 m. sausį turėjo 4 lėktuvus.
*  – 2012 m. sausį turėjo 4 lėktuvus.
*  – užsakyti 4 lėktuvai C-27J.
*  – 2013 m. spalį turėjo 6 lėktuvus.
* :
** Armija (sausumos pajėgos) užsakė 75 lėktuvus. Pirmasis turėjo būti pateiktas 2008 m. rugsėjo mėn.
** Karinės oro pajėgos – 2012 m. sausį turėjo 8 C-27J.  Oro nacionalinė gvardija tuo metu turėjo 13 tokių lėktuvų.
** Specialiųjų operacijų pajėgos: 7 C-27J, perkelti iš KOP.

## C-27J techninės charakteristikos

* Talpa:
** 60 karių *arba*
** 46 parašiutininkai *arba*
** 36 neštuvai ir 6 medikai
* Krovinys: 11 500 kg
* Didž. nusileidimo masė: 27 500 kg
* Kreiserinis greitis: 583 km/h
* Pervarymo nuotolis: 5 926 km

## Šaltiniai

## Nuorodos
* Apie „Spartan“ LR Krašto apsaugos ministerijos tinklalapyje